പാകിസ്താനില് ജിര്ഗ യോഗത്തിനടെ ഏറ്റുമുട്ടല് 9 പേര് കൊല്ലപ്പെട്ടു നിരവധി ആളുകള്ക്ക് പരിക്ക് ഇസ്ലാമാബാദ്: പാകിസ്താനിലെ ഖൈബര് പഖ്തുന്ഖ്വയില് നടന്ന ജിര്ഗ യോഗത്തിനിടെ സംഘര്ഷം. രണ്ട് സംഘങ്ങള്ക്കിടയില് അഭിപ്രായ വ്യത്യാസം ഉണ്ടാകുകയും തുടര്ന്ന് വെടിയുതിര്ക്കുകയുമായിരുന്നു. രണ്ട് ലോക്കല് കൗണ്സില് അംഗങ്ങള് ഉള്പ്പെടെ 9 പേര് ഏറ്റുമുട്ടലില് കൊല്ലപ്പെട്ടു. അമീര് ബച്ഛ, ഭക്ത ആലം എന്നിവരുടെ കുടുംബങ്ങള് തമ്മിലായിരുന്നു ഏറ്റുമുട്ടല്. ഭൂമി തര്ക്കമാണ് സംഘര്ഷത്തിലേക്ക് നയിച്ചതെന്നാണ് റിപ്പോര്ട്ടുകള്. വാക് തര്ക്കത്തില് തുടങ്ങിയ വഴക്ക് വന് ഏറ്റുമുട്ടലിലാണ് അവസാനിച്ചത്. പോലീസ് അക്രമ സ്ഥലത്തെത്തി എന്നാല്, ആക്രമണത്തിന് നേതൃത്വം നല്കിയ വ്യക്തി രക്ഷപ്പെട്ടിരുന്നു. അക്രമിയുടെ അറസ്റ്റ് ആവശ്യപ്പെട്ട് നൂറോളം ആളുകള് കൊല്ലപ്പെട്ടവരുടെ മൃതദേഹവുമായി റോഡ് തടഞ്ഞ് ഉപരോധം സംഘടിപ്പിച്ചു. പഷ്തൂണ് വിഭാഗക്കാരുടെ പരമ്ബരാഗത ഗ്രാമസഭയാണ് ജിര്ഗ യോഗം. വിഭാഗക്കാര്ക്കിടയിലുള്ള തര്ക്കങ്ങള് പരിഹരിക്കുന്നതിനായാണ് യോഗം സംഘടിപ്പിക്കുന്നത്.